
Til: Styret for SMR
Dato: 08.12. 2011
Referat fra styremøte ved Norsk senter for menneskerettigheter
Referat fra styremøte ved SMR 08.12.11 kl.0915-1230.

Tilstede: Styreleder Liv Finstad , Anne Julie Semb, Eli Skogerbø (fra 1025), Bjørn Engesland, Elisabeth Lier Haugseth (fra 1145), Maria Lundberg (fra 1005), Magnus Danielsen, Stener Ekern (til 1130), Jasna Jozelic.
Forfall: Bård Anders Andreassen.
Til stede uten stemmerett: Direktør Nils A. Butenschøn, kontorsjef Teis Daniel Kjelling, Christian Boe Astrup, Ilia Utmedlize (sak A1).

DAGSORDEN

Sak 16/2010 Referat fra forrige styremøte

Vedlagt referat fra forrige styremøte.
For å bidra til bedre informasjonsflyt mellom styret og ansatte distribueres referat fra styremøtet av senterledelsen rett etter styremøtene. Endelig referat vedtas som før på førstkommende styremøte.
Vedtak: Utkast til referat vedtas.

Sak 17/2010 ORIENTERINGSSAKER

Behandling av skriftlige orienteringssaker i styret: Orienteringssaker som skriftlig er gjort rede for gjennom styreinnkallingen vil ikke bli muntlig gjort rede for på styremøtet med mindre styrets medlemmer selv tar initiativ til dette.

A. Muntlige orienteringer fra direktøren:

1. Konsekvenser av NI-utskillelse etter 2012: Status for arbeidet med utskillelsen av NI fra SMR, både langs "NI-sporet" og "UiO"-sporet. Kopi av brev fra det internasjonale NI-akkrediteringsorganet til SMR samt brev fra SMR til Utenriksdepartementet var distribuert med innkallingen. Det er nå nær kontakt med UiO-ledelsen om oppfølgingen av arbeidsgruppens notat om økonomiske, personalmessige og organisatoriske konsekvenser av NI-utskillelsen. Det er også etablert god dialog med Utenriksdepartementet om oppfølging av anbefalingene fra akkrediteringsorganet. SMR er bedt av UD om å før årsskiftet å gi innspill om utforming av hovedelementer i en ny, fremtidig Nasjonal institusjon hva gjelder organisasjonsform og ledelse av en ny, utskilt NI. Direktøren orienterte for arbeidet med NI-utskillelsen og arbeidet med å avklare SMRs betingelser ved UiO. Etterfulgt av diskusjon i styret. Styrets leder oppsummerte diskusjonen med at SMRs ledelse bør kunne bidra med innspill til UD selv om styret ikke formelt kan ta stilling til hvordan en ny, utskilt NI skal organiseres. Styreleder så det som ønskelig å benytte Rådgivende utvalg for SMR NI i dette arbeidet. 
2. Plan for faglig arbeid i 2012: Direktøren orienterte om siste versjon av forskningsstrategi og styret sluttet seg til hovedtrekkene i strategien.
3. 25-årsjubileum SMR i 2012: Direktøren orienterte kort om status for arbeidet med planlegging av jubileet  ut fra distribuert utkast til tidsplan.

B. Personalendringer:

1. Web-oversikt over viktigste personalendringer distribuert og informert av kontorsjef. 

C. Aktivitetsoversikt Nasjonal institusjon (NI)
Aktivitetsoversikt for NI distribuert.

D. Søknader om ekstern finansiering av forskningsprosjekter
Liste over søknader om eksternfinansiering av forskning på SMR i 2011 distribuert.

E. Ny styreperiode 2012-2014:
Kontorsjef orienterte kort om status for oppnevning av nytt styre for perioden 2012-2014. 1 studentrepresentant og representant fra HF-fakultetet ikke oppnevnt pr medio desember. SMR vil be dekanen om fullmaktsoppnevning i påvente av formelt vedtak i JUS' styre.
F. Årshjul for styret
Kontorsjef orienterte kort om oppdatert årshjul 2012 for styret.
DISKUSJONS- OG VEDTAKSSAKER
Sak 18/2011 Budsjett 2012

Kontorsjef orienterte om arbeidet med å lage budsjett 2012. Saksnotat som oppsummerer budsjettarbeidet så langt var distribuert sammen med budsjettrapporter pr ultimo november: Basisbudsjett oppsummert alle institutter JUS, basisbudsjett pr tiltak, budsjett all virksomhet (basis og eksternfinansiert). Revidert notat med ytterligere konkretisering av de ulike satsninger og prioriteringer vil bli utarbeidet og distribuert til styret.
Vedtak: Styret tar saksnotat og budsjettrapporter for 2012 til orientering og delegerer til direktøren å ferdigstille endelig budsjett.
 

Sak 19/2011 Oppsummering av styreperioden 2009-2011

Styreleder oppsummerte kort styreperioden innledningvis etterfulgt av en reflekssjonsrunde blant styrets medlemmer. De viktigste sakene i styreperioden har vært arbeidet med organisasjonsgjennomgangen, prioritering av å styrke den (juridiske) menneskerettskompetansen samt gjennomgang av og vedtak om utskillelse av Nasjonal institusjon for menneskerettigheter. 
 

Eventuelt
 

Nils A. Butenschøn
direktør                                                                   

                                                                          Teis Daniel Kjelling
                                                                          kontorsjef                                                                        

Vedlegg: Saksdokumenter

Kopi: Ansatte
	




